
τρόπος διάθεσης αυτών και άλλες ρυθμίσεις .. . 10 

ιροχή της εγγύησης του Δημοσίου προς Εθνική Τράπεζα της Ελ¬ 

τη χορήγηση δανείου ποσού δρχ. 6.500.000.000 στο ΙΚΑ . 12 

Κανόνες διαφήμισης και τρόποι υπολογισμού της αποδόσεως των 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΚ/Φ6.47/οικ. 34567 (1) 

Συγκρότηση επιτροπής. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του Ν. 1797/88 «Προμήθειες του δημόσιου τομέα και ρυθμίσεις 
συναφών θεμάτων» (ΦΕΚ 164/Α/88). 

β) Του άρθρου 45 του Ν. 173/90 «Κανονισμός Προμηθειών Δημο¬ 
σίου ΚΠΔ» (ΦΕΚ 62/Α/90). 

γ) Του ΝΔ 216/74 «περί συστάσεως Υπουργείου Προεδρίας της Κυ¬ 
βέρνησης». 

δ) Του Π.Δ. 320/88 «Οργανισμός Υπηρεσιών του Υπουργείου Προ¬ 
εδρίας της Κυβέρνησης». 

ε) Τη ΔΙΟΙΚ Φ371/40/34458/10.12.92 απόφαση έγκριση του 
Υπουργού Προεδρίας της Κυβέρνησης για απ’ ευθείας ανάθεση (12) αυ¬ 
τοκινήτων ειδικής κατασκευής για τις ανάγκες του Υπουργείου Προε¬ 
δρίας της Κυβέρνησης, αποφασίζουμε: 

Συγκροτούμε πενταμελή επιτροπή αξιολόγησης των προσφορών για 
την προμήθεια με απ’ ευθείας ανάθεση δώδεκα (12) αυτοκινήτων ειδι¬ 
κής κατασκευής (θωρακισμένα) αντιρρυπαντικής τεχνολογίας για τις 
ανάγκες του Υπουργείου Προεδρίας της Κυβέρνησης. 

Έργο της επιτροπής θα είναι η συγκέντρωση των προσφορών όπου 
απαιτείται σύμφωνα με το Π.Δ. 173/1990, η αποσφράγιση αυτών, η 
αξιολόγηση των προσφορών και των αποτελεσμάτων της απ’ ευθείας 
ανάθεσης, η σύνταξη σχετικού πρακτικού και η παράδοσή του στη Διοί¬ 
κηση καθώς και η επίλυση παντός θέματος που τυχόν θα προκόψει κατά 
τις ανωτέρω διαδικασίες. 

Η Επιτροπή συγκροτείται από δύο (2) υπαλλήλους του Υπουργείου 
Προεδρίας της Κυβέρνησης και τρεις (3) εξειδικευμένους υπαλλήλους 
του δημοσίου τομέα όπως αυτός οριοθετείται με τις διατάξεις του Ν. 
1892/1990, με ειδικές γνώσεις ή ανάλογη εμπειρία. 

Πρόεδρος της Επιτροπής ορίζεται υπάλληλος του Υπουργείου Προε¬ 
δρίας της Κυβέρνησης. 

Χρέη Γραμματέα θα εκτελεί υπάλληλος του Υπουργείου Προεδρίας 
της Κυβέρνησης. 

Ο Πρόεδρος, τα μέλη και ο Γραμματέας της επιτροπής με τους ανα¬ 
πληρωτές τους ορίζονται με απόφαση του Υπουργού Προεδρίας ή του 
αρμοδίου προς τούτο οργάνου. 

Η επιτροπή λειτουργεί σύμφωνα με τις ισχύουσες γενικές διατάξεις 
περί των συλλογικών οργάνων. 

Κάλυψη δαπάνης 

Από την απόφαση αυτή προκαλείται δαπάνη σε βάρος του κρατικού 
προϋπολογισμού ύψους 168.000 δρχ. περίπου για το οικονομικό έτος 
1993 και δεν βαρύνει τους προϋπολογισμούς των επομένων οικονομι- 



















6742 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κων ετών. 

Για την ανωτέρω δαπάνη έχει εγγράφει πίστωση στον κρατικό προϋ¬ 
πολογισμό ύψους 168.000 στον ειδ. φ. 05-110 ΚΑΕ 0515. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Δεκεμβρίου 1992 

Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 

-♦- 

Αριθ. Π13-25224/ΑΣ 13377 (2) 

Σύσταση πολιτικού γραφείου Υφυπουργού Εξωτερικών Βύρωνα Πολύ¬ 
δωρα. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του Ν. 419/76 «Περί Οργανισμού του Υπουργείου 
Εξωτερικών», 

2. Τις διατάξεις των άρθρων 22 παράγ. 3 και 4 και 30 παρ. 1, 2 και 
4 του Ν. 1558/85 «Κυβέρνηση και Κυβερνητικά Όργανα» (ΦΕΚ 
137/τ.Α'/26.7.85), 

3. Την υπ’ αριθ. 206/14.4.1992 απόφαση του Πρωθυπουργού 
«Σύσταση θέσης Υφυπουργού στο Υπουργείο Εξωτερικών» (ΦΕΚ 257/ 
τ.Β’/14.4.92), 

4. Το Π.Δ. 374/3.12.92 «Αποδοχή παραίτησης - διορισμός Υπουρ¬ 
γών και Υφυπουργών» (ΦΕΚ 197/Α’/3.12.92), 

5. Το άρθρο 27 του Ν. 2081/92 (ΦΕΚ 154 Α’/10.9.92) και την 
εγκύκλιο, αριθ. 550/7.10.92 της Γραμματείας του Υπουργικού Συμ¬ 
βουλίου, αποφασίζουμε: 

1. Συνιστούμε από 3.12.1992 πολιτικό γραφείο του Υφυπουργού 
Εξωτερικών, Βύρωνα Πολύδωρα, και για το γραφείο αυτό τέσσερεις (4) 
θέσεις μετακλητών διοικητικών υπαλλήλων και δύο (2) ενιαίες θέσεις 
ειδικών συμβούλων και ειδικών συνεργατών. 

2. Οι θέσεις των μετακλητών διοικητικών υπαλλήλων θα φέρουν 
τους βαθμούς 2ο (1 θέση) και 3ο (3 θέσεις). 

3. Από τις διατάξεις της απόφασης αυτής προκαλείται δαπάνη σε βά¬ 
ρος του κρατικού προϋπολογισμού ύψους 1.110.000 δρχ. περίπου για 
το τρέχον οικονομικό έτος, 16.831.000 δρχ. περίπου για το επόμενο. 
Το ποσό αυτό προσαυξάνεται κατά 10% περίπου για καθένα από τα 
επόμενα έτη. 

Για την ανωτέρω δαπάνη έχει εγγραφεί πίστωση στον τρέχοντα κρα¬ 
τικό προϋπολογισμό ύψους 1.110.000 δρχ. στον ειδικό φορέα 09-110 
και με τους Κ.Α.Ε. 0211, 0221, 0223, 0224, 0026 και 0258. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Δεκεμβρίου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 
-♦- 

Αριθ. 76397/ΔΙΟΑΑ 1477 (3) 

Συμπλήρωση της 65048/ΔΙΟΑΔ 1118/24.11.1992 απόφασης περί 

Ανασυγκρότησης της Συντονιστικής Επιτροπής Διαπραγματεύ¬ 
σεων. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

- Τις διατάξεις της Συνθήκης του Μααστρίχτ για την Οικονομική, 
Νομισματική και Πολιτική Ένωση της Ευρώπης. 

- Τους στόχους που έχουν τεθεί για την ένταξη της Ελλάδας στο 
τρίτο στάδιο της ΟΝΕ το 1997, ή το αργότερο το 1999. 

- Τις προτάσεις της Επιτροπής των Ευρωπαϊκών Κοινοτήτων για 
την αναθεώρηση των δημοσιονομικών προοπτικών και των Διαρθρωτι¬ 
κών Ταμείων της Κοινότητας (γνωστές ως 2ο πακέτο ϋεΙοΓδ). 

- Την ανάγκη να αξιοποιηθούν με τον καλύτερο δυνατό τρόπο οι πό¬ 
ροι που θα κατανεμηθούν στην Ελλάδα από το 2ο πακέτο ϋβΙοΓδ. 

- Του Ν. 1558/1985 «Κυβέρνηση και Κυβερνητικά Όργανα» άρ¬ 
θρο 29Α. 

- Τον Ν. 2026/1992 άρθρο 4 «Ρύθμιση Θεμάτων Οργάνωσης και 
Προσωπικού της Δημόσιας Διοίκησης και άλλες διατάξεις». 

- Το ΠΔ 394/1991 «Οργανισμός του Υπουργείου Εθνικής Οικονο¬ 
μίας». 

- Την Υ 1935/3.12.1992 κοινή απόφαση του Πρωθυπουργού και 


του Υπουργού Εθνικής Οικονομίας «καθορισμός αρμοδιοτήτων των 
Υφυπουργών Εθνικής Οικονομίας» (ΦΕΚ 726/Β/9.12.1992). 

-Τις αριθ. 473/28.1.1992 και 868/14.2.1992 αποφάσεις του 
Υπουργού Εθνικής Οικονομίας. 

-Την αριθμ. 61495/ΔΙΟΑΔ 1026/22.9.1992 (ΦΕΚ 578/Β/ 

23.9.1992) κοινή απόφαση των Υπουργών Προεδρίας της Κυβέρνη¬ 
σης, Εθνικής Οικονομίας και Οικονομικών «Περιορισμός Συλλογικών 
Οργάνων του Υπουργείου Εθνικής Οικονομίας». 

-Την αριθ. 65048/ΔΙΟΑΔ 1118/24.11.1992 (ΦΕΚ 704/Β/ 

27.11.1992) απόφασή μας περί Ανασυγκρότησης της Συντονιστικής 
Επιτροπής Διαπραγματεύσεων και μετονομασίας της σε Συντονιστική 
Διϋπουργική Επιτροπή, αποφασίζουμε: 

Α. Συμπληρώνουμε την αριθ. 65048/ΔΙΟΑΔ 1118/24.11.1992 
(ΦΕΚ 704/Β/27.11.92) απόφασή μας περί Ανασυγκροτήσεως της 
Συντονιστικής Επιτροπής Διαπραγματεύσεων και ορίζουμε ως επιπρό¬ 
σθετα μέλη αυτής τους: 

1. Δανηλάτο Δημήτριο, Γενικό Γραμματέα Βιομηχανίας του Υπουρ¬ 
γείου Βιομηχανίας, Ενέργειας και Τεχνολογίας. 

2. Κρεμλή Γεώργιο, Σύμβουλο του Πρωθυπουργού επί θεμάτων 
ΕΟΚ. 

3. Κωστή Σταμάτιο, Προϊστάμενο της Δ/νσης Περιφερειακής Πολι¬ 
τικής και Συντονισμού Κοινοτικών. Προγραμμάτων του Υπουργείου 
Εθνικής Οικονομίας. 

4. Μηλίγγο Σταμάτιο, Σύμβουλο του Πρωθυπουργού επί θεμάτων 
ΕΟΚ. 

5. Σινάνογλου Βηθλεέμ, Σύμβουλο του Πρωθυπουργού επί θεμάτων 
ΕΟΚ. 

Κατά τα λοιπά η ανωτέρω απόφαση ιχύει ως έχει. 

Β. Από τις διατάξεις αυτής της απόφασης προκαλείται δαπάνη που 
θα καλυφθεί από το Πρόγραμμα Τεχνικής Βοήθειας του Κοινοτικού 
Πλαισίου Στήριξης 1989 - 1993, το ύψος της οποίας δεν μπορεί να 
προσδιοριστεί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1992 

Ο ΥΦΥΠΟΥΡΓΟΣ 

ΑΡΙΣΤΕΙΔΗΣ ΤΣΙΠΛΑΚΟΣ 
-♦- 

Αριθ. 76399/ΔΙΟΑΑ 1485 (4) 

Τροποποίηση της 51240/21.9.90 (ΦΕΚ Β/1.10.90) Υπουργικής 
Απόφασης «Σύσταση και συγκρότηση των Περιφερειακών Γνωμοδο- 
τικών Επιτροπών του άρθρου 8 του Ν. 1892/90 και καθορισμός 
της διαδικασίας λειτουργίας τους, όπως τροποποιήθηκε και συμπλη¬ 
ρώθηκε με την 52947/2.11.90 (ΦΕΚ/Β/7.11.90) απόφαση». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1585/85 «Κυβέρνηση και Κυβερνητικά Όργανα» άρθρο 
29Α. 

β. Του Ν. 1892/90 «Για τον εκσυγχρονισμό και την ανάπτυξη και 
άλλες διατάξεις» και ειδικότερα τα άρθρα 1 έως και 23 αυτού. 

γ. Τον Ν. 1622/1986 (ΦΕΚ 92Α/14.7.1986) «Τοπική Αυτοδιοί¬ 
κηση Περιφερειακή Ανάπτυξη και Δημοκρατικός Προγραμματισμός» 
και ειδικότερα το άρθρο 68 αυτού. 

δ. Του Π.Δ. 51/1987 (ΦΕΚ 26/Τ.Α./6.3.1987) «Καθορισμός 
των Περιφερειών της Χώρας για το σχεδιασμό, προγραμματισμό και 
συντονισμό της Περιφερειακής Ανάπτυξης». 

ε. Του Π.Δ. 333/8.7.1988 (ΦΕΚ 154/Τ.Α./13.7.1988) «Ανα¬ 
διάρθρωση και σύσταση νέων Δ/νσεων Περιφερειακής Ανάπτυξης του 
Υπουργείου Εθνικής Οικονομίας». 

στ. Του Π.Δ. 394/91 «Περί Οργανισμού του Υπουργείου Εθνικής 
Οικονομίας» (Α 141). 

ζ. Του Π.Δ. 500/91 «Σύσταση Γενικής Γραμματείας Ιδιωτικών 
Επενδύσεων, Δημοσίων Επενδύσεων, Περιφερειακής Πολιτικής και 
Ανάπτυξης καθώς και Διεύθυνσης Τουριστικής Πολιτικής και Ανάπτυ¬ 
ξης.» (Α. 181). 

2. ΤηνΥ. 1935/3.12.1992 κοινή απόφαση του Πρωθυπουργού και 
του Υπουργού Εθνικής Οικονομίας «Καθορισμός Αρμοδιοτήτων των 
Υφυπουργών Εθνικής Οικονομίας» (Β. 726). 

3. Την κοινή απόφαση των Υπουργών Προεδρίας της Κυβέρνησης, 
Εθνικής Οικονομίας και Οικονομικών αριθ. 61495/ΔΙΟΑΔ 1026/ 

22.6.92 (ΦΕΚ 578/Β/23.9.92) «Περιορισμός Συλλογικών Οργάνων 
του Υπουργείου Εθνικής Οικονομίας». 

4. Έις Υπηρεσιακές ανάγκες. 

5. Την πρόταση του αρμόδιου φορέα, αποφασίζουμε: 

Άρθρο 1 

Τροποποιούμε: 

Την παράγραφο ΙΒ' ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙ¬ 
ΤΡΟΠΗ ΘΕΣΣΑΛΙΑΣ» του άρθρου 5 της 51240/21,9.90 (ΦΕΚ 
628/Β/1.10.1990) Υπουργικής Απόφασης όπως συμπληρώθηκε με 
το άρθρο 2 της 52947/2.11.1990 (ΦΕΚ 698/Β/7.11.90) απόφα¬ 
σης και τροποποιήθηκε μεταγενέστερα, ως προς το μέλος 9 της Επιτρο¬ 
πής ως εξής: 

9. Γιάγκος Νικόλαος ως αναπληρωματικό μέλος, Δ/ντής της Εθνι¬ 
κής Τράπεζας της Ελλάδος, κατ/τος Λάρισας σε αντικατάσταση του 
Γαλλή Αντώνιου. 

Άρθρο 2 

Κατά τα λοιπά ισχύουν οι διατάξεις της 51240/21.9.90 (ΦΕΚ 
628/Β/1.10.90 Υπουργικής Απόφασης όπως συμπληρώθηκε με το 
άρθρο 2 της 52947/2.11.90 (ΦΕΚ 698/Β/7.11.90) απόφασης και 
τροποποιήθηκε μεταγενέστερα. 

- 2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δεν προκαλείται επί πλέον δα¬ 
πάνη σε βάρος του κρατικού προϋπολογισμού, 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1992 

Ο ΥΦΥΠΟΥΡΓΟΣ 

ΚΩΝ/ΝΟΣ ΔΟΥΣΗΣ 
--♦- 

Αριθ. 76398/ΔΙΟΑΑ 1484 (5) 

Τροποποίηση της 51240/21.9.90 (ΦΕΚ 628/Β/1.10.90) Υπουργι¬ 
κής Απόφασης «Σύσταση και συγκρότηση των Περιφερειακών Γνω- 
μοδοτικών Επιτροπών του άρθρου 8 του Ν. 1892/90 και καθορι¬ 
σμός της διαδικασίας λειτουργίας τους, όπως τροποποιήθηκε και συ¬ 
μπληρώθηκε με την 52947/2.11.90 (ΦΕΚ 698/Β/7.11.90) 
απόφαση». 

Ο ΥΠΟΥΡΓΟΣ ΕΘΙΜΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1585/85 «Κυβέρνηση και Κυβερνητικά Όργανα» άρθρο 
29Α. 

β. Του Ν. 1892/90 «Για τον εκσυγχρονισμό και την ανάπτυξη και 
άλλες διατάξεις» και ειδικότερα τα άρθρα 1 έως και 23 αυτού. 

γ. Τον Ν. 1622/1986 (ΦΕΚ 92Α/14.7.1986) «Τοπική Αυτοδιοί¬ 
κηση Περιφερειακή Ανάπτυξη και Δημοκρατικός Προγραμματισμός» 
και ειδικότερα το άρθρο 68 αυτού. 

δ. Του Π.Δ. 51/1987 (ΦΕΚ 26/Τ.Α./6.3.1987) «Καθορισμός 
των Περιφερειών της Χώρας για το σχεδίασμά, προγραμματισμό και 
συντονισμό της Περιφερειακής Ανάπτυξης». 

ε. Του Π.Δ. 333/8.7.1988 (ΦΕΚ 154/Τ.Α./13.7.1988) «Ανα¬ 
διάρθρωση και σύσταση νέων Δ/νσεων Περιφερειακής Ανάπτυξης του 
Υπουργείου Εθνικής Οικονομίας». 

στ. Του Π.Δ. 394/91 «Περί Οργανισμού του Υπουργείου Εθνικής 
Οικονομίας» (Α 141). ι 

ζ. Του Π.Δ. 500/91 «Σύσταση Γενικής Γραμματείας Ιδιωτικών 
Επενδύσεων, Δημοσίων Επενδύσεων, Περιφερειακής Πολιτικής και 
Ανάπτυξης καθώς και Διεύθυνσης Τουριστικής Πολιτικής και Ανάπτυ¬ 
ξης.» (Α. 181). 

2. Την Υ. 1935/3.12.1992 κοινή απόφαση του Πρωθυπουργού και 
του Υπουργού Εθνικής Οικονομίας «Καθορισμός Αρμοδιοτήτων των 
Υφυπουργών Εθνικής Οικονομίας» (Β. 726). 

3. Την κοινή απόφαση των Υπουργών Προεδρίας της Κυβέρνησης, 
Εθνικής Οικονομίας και Οικονομικών αριθ. 61495/ΔΙΟΑΔ 1026/ 
22.6.92 (ΦΕΚ 578/Β/23.9.92) «Περιορισμός Συλλογικών Οργάνων 
του Υπουργείου Εθνικής Οικονομίας». 

4. Τις Υπηρεσιακές ανάγκες. 


5. Την πρόταση του αρμόδιου φορέα, αποφασίζουμε: 

Άρθρο 1 

Τροποποιούμε: 

Την παράγραφο ΙΓ’ ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙ¬ 
ΤΡΟΠΗ ΣΤΕΡΕΑΣ ΕΛΛΑΔΟΣ» του άρθρου 5 της 51240/21.9.90 
(ΦΕΚ 628/Β/1.10.1990) Υπουργικής Απόφασης όπως συμπληρώ¬ 
θηκε με το άρθρο 2 της 52947/2.11.1990 (ΦΕΚ 698/Β/7.11.90) 
απόφασης και τροποποιήθηκε μεταγενέστερα, ως προς τον Πρόεδρο και 
τα μέλη 2,7,8 και 12 της Επιτροπής ως εξής: 

1. Στάϊκος Θεόδωρος, Γενικός Γραμματέας Περιφέρειας Στερεάς 
Ελλάδας ως Πρόεδρος αντί της Παπαδημητρίου 'Ελσας με αναπλη¬ 
ρωτή το Νομάρχη Φθιώτιδας Καλαντζή Γεώργιο αντί του Λαδιά Χρή¬ 
στου.. 

2. θεόπουλος Κων/νος υπάλληλος τής ΔΙΠΑΣΕ, ως αναπληρωτής 
του Μάνδαλου Βασιλείου αντί του Παπαθανασόπουλου Γεώργιου. 

7. Καραΐσκος Νικόλαος εκπρόσωπος της ΑΤΕ ως τακτικό μέλος αντί 
του Κυριάκου Κων/νου. 

8. Μαζαράκος Χρήστος, εκπρόσωπος της ΕΤΕ ως τακτικό μέλος 
αντί του Σουγιά Σωτήριου με αναπληρωτή τον Κυριαζή Στέφανο της 
ίδιας Τράπεζας αντί του Μολιώτη Νικόλαου. 

12. Παπαθανασόπουλος Γεώγιος, ειδικός εμπειρογνώμονας σε θέ¬ 
ματα επενδύσεων ως τακτικό μέλος αντί του Κανελλόπουλου Δημήτριου 
με αναπληρώτρια την Γιαννοπούλου - Μανωλοπούλου Ελένη αντί του 
Κυριακόπουλου Νικόλαου. 

Άρθρο 2 

1. Κατά τα λοιπά ισχύουν οι διατάξεις της 51240/21.9.90 (ΦΕΚ 
628/Β/1.10.90 Υπουργικής Απόφασης όπως συμπληρώθηκε με την 
52947/2.11.90 (ΦΕΚ 698/Β/7.11.90) απόφαση και τροποποιή¬ 
θηκε μεταγενέστερα. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δεν προκαλείται επί πλέον δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1992 

Ο ΥΦΥΠΟΥΡΓΟΣ 

ΚΩΝ/ΝΟΣ ΔΟΥΣΗΣ 
-♦-- 

Αριθ. 23624/Β 2301 (6) 

Έγκριση για τη συλλογή στατιστικών στοιχείων του ενδοκοινοτικού 
εμπορίου και των χρησιμοποιούμενων προτύπων. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και των Π.Δ. 
1143/80 «περί οργανισμού της ΕΣΥΕ», 224/86 «περί συστάσεως 
Γ.Γ. ΕΣΥΕ» και 532/91 «περί οργανισμού της Γ.Γ. ΕΣΥΕ». 

β. Του άρθρου 35 του Ν. 992/79 «περί οργανώσεως των Διοικητι¬ 
κών Υπηρεσιών δια την εφαρμογήν της συνθήκης Προσχωρήσεως της 
Ελλάδος εις τα Ευρωπαϊκάς Κοινότητας και ρυθμίσεις συναφών Θεσμι¬ 
κών και οργανωτικών θεμάτων». 

γ. Του Ν. 1558/85 «περί Κυβρνήσεως και Κυβερνητικών Οργά¬ 
νων» και του Ν. 2081/92. 

2. Τον Κανονισμό (ΕΟΚ) αριθμ. 3330/91 του Συμβουλίου της 7ης 
Νοεμβρίου 1991 για τις στατιστικές των συναλλαγών αγαθών μεταξύ 
κρατών μελών. 

3. Τον Κανονισμό (ΕΟΚ) αριθ. 2256/92 της Επιτροπής της 31ης 
Ιουλίου 1992 «περί των στατιστικών κατωφλίων για τις στατιστικές 
εμπορίου μεταξύ κρατών μελών». 

4. Την υπό έκδοση απόφαση του Υπουργού Εθνικής Οικονομίας και 
Οικονομικών «περί συλλογής και επεξεργασίας στοιχείων ενδοκοινοτι¬ 
κού εμπορίου (σύστημα (ΙΝΤΚΑ8ΤΑΤ). 

5. Την απόφαση υπ’ αριθ. 17660/6179/1.10.90 του Υπουργού 
Εθνικής Οικονομίας με θέμα «Μεταβίβαση δικαιώματος υπογραφής 
στο Γενικό Γραμματέα και στους Ανώτερους Υπαλλήλους της Γ.Γ. 
ΕΣΥΕ να υπογράφουν «Με εντολή Υπουργού». 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Το νόμο 1642/86 «περί της εφαρμογής του ΦΠΑ και άλλες δια¬ 
τάξεις» όπως αυτός τροποποιήθηκε από το Ν. 2093/92. 

7. Την ανάγκη εξασφάλισης των αναγκαίων στατιστικών πληροφο¬ 
ριών ενδοκοινοτικού εμπορίου από 1.1.93, στα πλαίσια των εθνικών 
και κοινοτικών υποχρεώσεων, με την καθιέρωση της Εσωτερικής Αγο¬ 
ράς. 

8. Το Υπηρεσιακό Σημείωμα 461/24.8.92 και το έγγραφο I 
2020/13.11.92, με θέμα την έγκριση ερωτηματολογίων και την 
έγκριση εφαρμογής, συστήματος ΙΝΤΚΑδΤΑΤ αντίστοιχα, αποφασί¬ 
ζουμε: 

1. Εγκρίνουμε τη συλλογή από το Τμήμα Στατιστικών Ενδοκοινοτι¬ 
κού Εμπορίου της Δ/νσης Βιομηχανίας και Εξωτερικού Εμπορίου από 
1.1.93 και εφεξής των στατιστικών δηλώσεων ΙΝΤΚΑδΤΑΤ, οι οποίες 
θα συμπληρώνονται κάθε μήνα από τις επιχειρήσεις που πραγματο¬ 
ποιούν ενδοκοινοτικές εμπορικές συναλλαγές. 

2. Σκοπός της συλλογής των δηλώσεων αυτών είναι η συγκέντρωση 
ι ων αναγκαίων στατιστικών πληροφοριών ενδοκοινοτικού εμπορίου στα 
πλαίσια των εθνικών και Κοινοτικών υποχρεώσεων με την καθιέρωση 
από 1.1.93 της Εσωτερικής Αγοράς και την κατάργηση των συνόρων 
μέσα στην Κοινότητα. 

3. Η δήλωση ΙΝΤΚΑδΤΑΤ (Έντυπο Ν), την οποία εγκρίνουμε με 
την παρούσα απόφαση, θα συμπληρώνεται κάθε μήνα από τον υποκεί¬ 
μενο στο ΦΠΑ, για τις ενδοκοινοτικές συναλλαγές που πραγματοποιεί 
(υπό την προϋπόθεση ότι οι ενδοκοινοτικές συναλλαγές που πραγματο¬ 
ποίησε κατά το προηγούμενο έτος ήταν μεγαλύτερες του καθοριζομένου 
κατ’ έτος από την ΕΣΥΕ κατωφλιού εξομοίωσης) και θα υποβάλλεται 
απ’ αυτόν συγχρόνως με τη δήλωση ΦΠΑ στην αρμόδια για την παρα¬ 
λαβή της δήλωσης Αρχή (ΔΟΥ ή Τελωνείο, κατά περίπτωση). 

4. Η Δ/νση Πληροφορικής θα προβαίνει στη μηχανογραφική επεξερ¬ 
γασία των δηλώσεων και στην πινακοποίηση των στοιχείων, σύμφωνα 
με τα κοινοτικά πρότυπα και τις εθνικές ανάγκες για στατιστική πληρο¬ 
φόρηση. 

5. Τα όργανα που θα χρησιμοποιούνται για την επεξεργασία των 
στοιχείων των δηλώσεων ΙΝΤΚΑδΤΑΤ θα είναι υπάλληλοι της Γ.Γ. 
ΕΣΥΕ μόνιμοι και με σύμβαση Ι.Δ. καθώς και υπάλληλοι του Υπουρ¬ 
γείου Οικονομικών ή και ιδιώτες. 

6. Από τις διατάξεις αυτής της απόφασης προκαλείται δαπάνη σε βά¬ 
ρος του κρατικού προϋπολογισμού της Γ.Γ. ΕΣΥΕ (ειδ. φορέα 13-150 
και στον ΚΑΕ 5332) ύψους 130.000.000 δρχ. για το οικονομικό έτος 
1993. 

Η ανωτέρω δαπάνη θα καλυφθεί από το Ελληνικό Σχέδιο Δράσεως 
για την ανάπτυξη των Περιφερειακών Στατιστικών που χρηματοδοτεί¬ 
ται κατά 75% από την ΕΟΚ. 

7. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Δεκεμβρίου 1992 

Με εντολή Υπουργού 
Ο Γενικός Γραμματέας 
Ε. ΚΟΝΤΟΠΥΡΑΚΗΣ 

- ♦- ' 

Αριθ. 23625/Β 2630 (7) 

Έγκριση διενέργειας της Ετήσιας Στατιστικής Έρευνας Ορυχείων, της 
Ετήσιας Βιομηχανικής Έρευνας και της Ετήσιας Έρευνας Βιομη¬ 
χανικών Προϊόντων. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: <_ 

α. του Ν.Δ. 3627/56 «περί οργανώσεως της ΕΣΥΕ» και των Π.Δ. 
1143/80 «περί οργανισμού της ΕΣΥΕ», 224/86 «περί συστάσεως 
Γ.Γ. ΕΣΥΕ» και 532/91 «περί οργανισμού της Γ.Γ. ΕΣΥΕ» 
β. του Ν. 992/79 (άρθρο 35, παρ. 2 και 5) «περί οργανώσεως των 
Διοικητικών Υπηρεσιών δια την εφαρμογήν της συνθήκης Προσχωρή- 
σεως της Ελλάδος εις τας Ευρωπαϊκάς Κοινότητας και ρυθμίσεως συ¬ 
ναφών θεσμικών και οργανωτικών θεμάτων» 

γ. του Ν. 1558/85 «περί κυβερνήσεως και κυβερνητικών οργάνων» 
και του Ν. 2081/92. 

2. Την απόφαση του Υπουργού Εθν. Οικονομίας υπ’ αριθ. 17660/ 
6179/1.10.90 (εδάφιο Α, παρ. 22 και 29) «περί μεταβίβασης δικαιώ¬ 
ματος υπογραφής στο Γενικό Γραμματέα και στους Ανωτέρους Υπαλ¬ 
λήλους της Γ.Γ. ΕΣΥΕ να υπογράφουν «Με Εντολή Υπουργού». 

3. Την απόφαση 4785/Β 574/2.3.92 του Υφυπουργού Εθνικής Οι¬ 


κονομίας «περί ανάθεσης στη Γ.Γ. ΕΣΥΕ της διενέργειας καθ’ έκαστον 
έτος ερευνών και μελετών στον τομέα εξόρυξης, μεταποίησης και κατα¬ 
σκευών». 

4. Το γεγονός ότι οι έρευνες επαναλαμβάνονται κατ’ έτος. * , 

5. Τη σχετική εισήγηση της Δ/νσης Βιομηχανίας και Εξωτερικού 
Εμπορίου της Γ.Γ. ΕΣΥΕ, αποφασίζουμε: 

1. Εγκρίνουμε τη διενέργεια από τη Διεύθυνση Βιομηχανίας και 
Εξωτερικού Εμπορίου της Γ.Γ. ΕΣΥΕ, από το έτος 1992 και εφεξής, 
της Ετήσιας Στατιστικής Έρευνας Ορυχείων (ΕΣΕΟ), της Ετήσιας Βιο¬ 
μηχανικής Έρευνας (ΕΒΕ) και της Ετήσιας Έρευνας Βιομηχανικών 
Προϊόντων (ΕΒΕΠ). Το έτος «αναφοράς των στοιχείων των διενεργούμε- 
νων ερευνών θα είναι το προηγούμενο της έρευνας έτος. 

2. Σκοπός των ερευνών αυτών είναι η συλλογή στοιχείων επί των βα¬ 
σικών οικονομικών μεγεθών των καταστημάτων που ανήκουν στους 
κλάδους εξόρυξης και μεταποίησης, καθώς και η συγκέντρωση στοι¬ 
χείων αφορόντων στις παραγόμενες από τα βιομηχανικά και βιοτεχνικά 
καταστήματα ποσότητες προϊόντων κατ’ είδος, έτσι ώστε να εξασφαλί¬ 
ζεται η συγκρισιμότητα των στοιχείων προς τα οιντίστοιχα στοιχεία των 
ερευνών προηγούμενων ετών. 

3. Τα όργιχνα που θα χρησιμοποιούνται για τη διενέργεια των ερευ¬ 
νών θα είναι υπιάλληλοι της Γ.Γ. ΕΣΥΕ, μόνιμοι και επί συμβάσει, κα¬ 
θώς και ιδιώτες. 

4. Από τις διατάξεις της απόφασης αυτής προκαλείται δαπιάνη σε βά- „ 
ρος του κρατικού προϋπολογιστμού της Γ.Γ. ΕΣΥΕ έτους 1993 (ειδ. 
φορέα 13-150) συνολικού ύψους 62.000.000 δρχ. και για τις τρεις 
έρευνες. Για την ανωτέρω δαπάνη έχει εγγραφεί πίστωση στον Κ.Α.Ε. 
0873 ύψους 24.800.000 δρχ. και στον Κ.Α.Ε. 5354 ύψους 
37.200.000 δρχ. Τα 37.200.000 δρχ. προέρχονται εξ ολοκλήρου από 
εμβάσματα της Ε.Ο.Κ. 

5. Με ειδικές κατά περίπτωση αποφάσεις μοις θα καθορίζονται οι 
εκτελεστικές και διαδικαστικές λεπτομέρειες για τη διενέργεια των 
ερευνών καθώς και τα πρότυπα που θα χρησιμοποιούνται. 

6. Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 11 Δεκεμβρίου 1992 

Με εντολή Υπουργού 
Ο Γεν. Γραμματέιας 
Ε. ΚΟΝΤΟΠΥΡΑΚΗΣ 


Αριθ. 2086408/6676/0022 (8) 

Καθορισμός αποζημίωσης μελών ομάδιχς εργασίας ειδικών για την 
πληροφορική. 


ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Έχοντας υπόψη τις διατάξεις: 

1. του άρθρου 16 του Ν. 186/1985 περί ΚΕΜΕ. 

2. Του άρθρου 55 παρ. 4 του Ν. 1566/1975 περί Δομής και Λει¬ 
τουργίας της Πρωτοβάθμιας και Δευτεροβάθμιας Εκπαίδευσης και «άλ¬ 
λες διατάξεις. 

3. Του άρθρου 21 του Ν. 1966/1991 περί Μεταγραφών φοιτητών 
Α.Ε.Ι. και σπουδαστών Τ.Ε.Ι. και ιάλλες διατάξεις. 

4. Την σχετική απόφαση του Υπουργού Παιδείας. , 

5. Την υπ’ αριθμ. Υ. 1847/1078399/1182/0001/7.8.92 από¬ 
φαση του Πρωθυπουργού και Υπουργού Οικονομικών, αποφασί¬ 
ζουμε: 

1. Καθορίζουμε, εφάπιχξ την αποζημίωση των μελών της ομάδιχς ερ- 
γασίιχς που συγκροτήθηκε με την αρ. Γ2/91/8.1.92 απόφαση του 
Υπουργού Παιδείιχς σε δραχμές 150.000 (εκατόν πενήντα χλιάδες 
δρχ.) για κάθε μέλος. 

2. Η αποζημίωση των μελών της αναφερόμενης ομάδος εργασίας θα 
βαρύνει τις πιστώσεις του προϋπολογισμού του Υπουργείου Εθνικής 
Παιδείιχς φορ. 19-610. 

3. Το σύνολο της κατά τα ανωτέρω καθοριζόμενης αποζημίωσης 
των μελών της προιχναφερόμενης ομάδιχς εργασίιχς με τυχόν «άλλες κα- 
ταβιχλλόμενες σ’ αυτούς πρόσθετες αποδοχές ή απολαβές δεν δύναται 
να υπερβεί κατά μήνα το σύνολο των αποδοχών της οργοινικής τους θέ- 
σης. 

4. Από την απόφαση αυτή προκιχλείται δαπάνη ύψους 1.200.000 
(ενός εκατομμυρίου διακοσίων χλιάδων δρχ.) σε βάρος του Τακτικού 
Προϋπολογισμού του ΥΠΕΠΘ μόνο για το τρέχον οικονομικό έτος. 

5. Για την ανωτέρω δαπάνη έχει εγγράφει πίστωση στον Τακτικό 
Προϋπολογισμό του ΤΠΕΠΘ στον ειδικό φορέα 19-610 και ΚΑΕ 
0515. 

6. Η Απόφαση αυτή, που ισχύει από 11.9.1992 να δημοσιευθεί στην 
Εφημερίδα της Κυβερνήσεως. 

Αθήνα, 8 Δεκεμβρίου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝ. ΓΙΑΤΡΑΚΟΣ ΓΕΩΡΓΙΟΣ ΣΟΥΦΛΙ ΑΣ 

- ♦ - 

Αριθ. 2078999/6143/0022 (9) 

Καθορισμός αποζημίωσης μελών ομάδας εργασίας ειδικών για τη σύ¬ 
νταξη νέας προτάσεως προς την Ε.Ο.Κ. για τη χρηματοδότηση της 

εισαγωγής της πληροφορικής στη Δ/θμια Εκπ/ση. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΥΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 16 του Ν. 186/1975 περί ΚΕΜΕ. 

2. Του άρθρου 55 παρ. 4 του Ν. 1566/1985 περί Δομής και Λει¬ 
τουργίας της Πρωτοβάθμιας και Δευτεροβάθμιας Εκπαίδευσης και άλ¬ 
λες διατάξεις. 

3. Του άρθρου 21 του Ν. 1966/1991 περί Μεταγραφών φοιτητών 
Α.Ε.Ι. και σπουδαστών Τ.Ε.Ι. και άλλες διατάξεις. 

4. Την αρ. Γ2/6075/19.10.92 Απόφαση του Υπουργείου Εθνικής 
Παιδείας και Θρησκευμάτων για τη συγκρότηση ομάδας εργασίας για 
τη σύνταξη νέας προτάσεως προς την ΕΟΚ για την χρηματοδότηση της 
Εισαγωγής της Πληροφορικής στη Δ/θμια Εκπαίδευση. 

5. Την υπ’ αριθμ. Υ.1847/1078399/1182/0001/7.8.92 από¬ 
φαση του Πρωθυπουργού και Υπουργού Οικονομικών, αποφασί¬ 
ζουμε: 

1. Καθορίζουμε, εφάπαξ την αποζημίωση των μελών της ομάδας ερ¬ 
γασίας που συγκροτήθηκε με την αρ. Γ2/6075/19.10.92 απόφαση 
του Υπουργείου Εθνικής Παιδείας και Θρησκευμάτων για την σύνταξη 
νέας προτάσεως προς την Ε.Ο.Κ. για τη χρηματοδότηση του Προγράμ¬ 
ματος εισαγωγής της Πληροφορικής στη Δ/θμια Εκπ/ση σε δραχμές 
100.000 (εκατό χιλιάδες δρχ.) για κάθε μέλος. 

2. Η αποζημίωση των μελών της αναφερόμενης ομάδος εργασίας θα 
βαρύνει τις πιστώσεις του προϋπολογισμού του Υπουργείου Εθνικής 
Παιδείας φορ. 19-610. 

3. Το σύνολο της κατά τα ανωτέρω καθοριζόμενης αποζημίωσης 
των μελών της προαναφερόμενης ομάδας εργασίας με τυχόν άλλες κα¬ 
ταβαλλόμενες σ’ αυτούς πρόσθετες αποδοχές ή απολαβές δεν δύναται 
να υπερβεί κατά μήνα το σύνολο των αποδοχών της οργανικής τους θέ¬ 
σης. 

4. Από την απόφαση αυτή προκαλείται δαπάνη ύψους 500.000 (πε- 
ντακοσίων χιλιάδων δρχ.) σε βάρος του Τακτικού Προϋπολογισμού του 
ΥΠΕΠΘ μόνο για τον τρέχον οικονομικό έτος. 

5. Για την ανωτέρω δαπάνη έχει εγγραφεί πίστωση στον Τακτικό 
Προϋπολογισμό του ΥΠΕΠΘ στον ειδικό φορέα 19 - 610 και ΚΑΕ 
0515. 

6. Η Απόφαση αυτή, που ισχύει από 11.9.1992 να δημοσιευθεί στην 
Εφημερίδα της Κυβερνήσεως. 

Αθήνα, 8 Δεκεμβρίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝ. ΓΙΑΤΡΑΚΟΣ ΓΕΩΡΓΙΟΣ ΣΟΥΦΛΙ ΑΣ 


Αριθ. 1125289/6691/Δ0014 (10) 

Θέση σε κυκλοφορία δώδεκα νέων κλάσεων ειδικών ενσήμων εντύπων 
συναλλαγματικών, γραμματίων σε διαταγή και συναλλαγματικών 
και γραμματίων σε διαταγή χωρίς εσωτερικό κείμενο, τρόπος διάθε¬ 
σης αυτών και άλλες ρυθμίσεις. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παραγράφου 2 του άρθρου 19 του Ν. 1882/ 
1990 (ΦΕΚ 43Α). 

β) Τις διατάξεις της παραγράφου 2 του άρθρου 9, των παραγράφων 
1 και 2 του άρθρου 15α του Προεδρικού Διατάγματος της 28ης Ιουλίου 
1931 (ΦΕΚ 239 Α), όπως ισχύει, 
γ) Τις διατάξεις του άρθρου 2 του Ν.Δ. 251/1973 (ΦΕΚ 34Α). 
δ) Τις διατάξεις του άρθρου 8 του Ν. 48/1975 (ΦΕΚ 108 Α). 
ε) Τις διατάξεις του άρθρου 15 του Ν. 187/1943 (ΦΕΚ 156 Α). 
στ) Την απόφασή μας Ε. 11150/1946 (ΦΕΚ 183 Β). 
ζ) Την αριθ. Υ.1847/1078399/1182/0001/7.8.92 κοινή από¬ 
φαση του Πρωθυπουργού και του Υπουργού Οικονομικών, για τη μετα¬ 
βίβαση αρμοδιοτήτων, αποφασίζουμε: 

1. θέτουμε σε κυκλοφορία από 1 Μαρτίου 1993 δώδεκα (12) νέες 
κλάσεις (1η, 2η, 3η, 4η, 5η, 6η, 7η, 8η, 9η, 10η, 11η και 12η) ειδι¬ 
κών ενσήμων εντύπων συναλλαγματικών, γραμματίων σε διαταγή και 
συναλλαγματικών και γραμματίων σε διαταγή χωρίς εσωτερικό κεί¬ 
μενο των πενήντα (50), εκατό (100), διακοσίων (200), τετρακοσίων 
(400), εξακοσίων (600), οκτακόσιων (800), χιλίων (1000), χιλίων 
διακοσίων (1200), χιλίων τετρακοσίων (1400), χιλίων εξακοσίων 
(1600), χιλίων οκτακόσιων (1800) και δύο χιλιάδων πεντακοσίων 
(2500) δραχμών αντίστοιχα, η χρήση των οποίων είναι υποχρεωτική 
από την ημερομηνία αυτή, αποκλεισμένης της έκδοσης στην Ελλάδα συ¬ 
ναλλαγματικών και γραμματίων σε διαταγή χωρίς τη χρήση των ενσή¬ 
μων εντύπων αυτών. 

2. Καθορίζουμε τον τύπο και το περιεχόμενο των εντύπων αυτών ως 
εξής: 

Α) Διαστάσεις 

Οι διαστάσεις, περιλαμβανομένου και του ολόγυρα λευκού περιθω¬ 
ρίου, ορίζονται σε 221 X 97 χιλιοστά του μέτρου. 

Β) Χάρτης 

Ο χάρτης που χρησιμοποιήθηκε για την εκτύπωση των ως άνω ειδι¬ 
κών ενσήμων εντύπων είναι ειδικής κατασκευής και φέρει στη μάζα του 
υδατογράφημα αποτελούμενο από το συνδυασμό των λέξεων «ΕΛΛΗ¬ 
ΝΙΚΟΝ ΔΗΜΟΣΙΟΝ» μετά γραμμογραφημάτων. 

Γ) Εκτύπωση 

Η εκτύπωση των εντύπων όλων των κατηγοριών και κλάσεων έγινε 
με τη μέθοδο ΟΦΦΣΕΤ. 

Δ) Παραστάσεις 

I. Πρόσθια όψη. 

α) Κυρία παράσταση. 

Για όλες τις κλάσεις περιλαμβάνει τα παρακάτω στοιχεία, τα οποία 
αποδίδονται με διαφορετικό χρώμα για κάθε κλάση. 

αα) Το επίσημα: Αυτό περιέχει την κεφαλή του «ΕΡΜΗ» πλαισιού- 
μενη από γραμμοκοσμήματα των λέξεων «ΕΛΛΗΝΙΚΗ ΔΗΜΟΚΡΑ¬ 
ΤΙΑ», την αξία του χαρτοσήμου κάθε κλάσης εκφραζόμενη σε δραχμές 
και την ένδειξη «+20% ΟΓΑ κλπ.». 

ββ) Τα πλαίσια του εντύπου, που είναι δεξιά και αριστερά στις δύο κά¬ 
θετες πλευρές του, αποτελούνται από θετικά γραμμοκοσμήματα σε όλο 
το πλάτος των εντύπων. 

γγ) Το κείμενο, που αντιστοιχεί σε κάθε κατηγορία και κλάση. 
β) Ασφαλιστικό δάπεδο. 

Στο κέντρο αποδίδεται παράσταση της κεφαλής του «ΕΡΜΗ» περι¬ 
βαλλόμενη από δίχρωμο αρνητικό γραμμοκόσμημα. Ο υπόλοιπος χώ¬ 
ρος του εντύπου καλύπτεται από μονόχρωμο θετικό ασφαλιστικό γραμ¬ 
μοκόσμημα. 

II. Οπίσθια όψη. 

Αυτή φέρει τις θέσεις για οπισθογράφηση, στη δε 12η κλάση όλων 
των κατηγοριών φέρει επί πλέον τη θέση και τις οδηγίες για πρόσθετη 
χαρτοσήμανση. 

III. Λευκή λωρίδα. 

Τα έντυπα όλων των κατηγοριών και κλάσεων έχουν στο κάτω μέρος 
τους και στις δύο όψεις λευκή ατύπωτη λωρίδα πλάτους 18 χιλιοστών 
για τη μηχανογραφική επεξεργασία αυτών από τις Τράπεζες. 

Ε. Απόχρωση. 

I. Προθσία όψη 

α) Κυρία παράσταση. 

Αυτή αποδίδεται με ενιαίο χρώμα για όλες τις πλάσεις κάθε κατηγο¬ 
ρίας και διαφορετικό από κατηγορία σε κατηγορία, ως εξής: 
Κατηγορία Χρώμα 

1η Συναλλαγματικές Βαθύ πράσινο 

2η Γραμμάτια σε διαταγή Βαθύ κυανούν 

3η Συναλλαγματικές και γραμμάτια 
σε διαταγή χωρίς εσωτερικό κείμενο Καστανό 


β) Δάπεδα 

Αυτά αποδίδονται με δύο χρώματα συγγενούς απόχρωσης, τα οποία 
συνδυαζόμενα παρέχουν το χρώμα του εντύπου που κυριαρχεί. 

Αυτό είναι ενιαίο για τις τρεις κατηγορίες κάθε κλάσης και διαφέρει 
από κλάση σε κλάση ως εξής: 

ΚΛΑΣΗ ΧΡΩΜΑ ΠΟΥ ΚΥΡΙΑΡΧΕΙ 


ΐη . 

··'··· · δ ρχ· 50 . 

.Ελαιοπράσινο 

2η . 



3η . 



4η. 



5η . 



6η. 



7η. 



8η. 

.δρχ. 1200 . 


9η. 



10η. 


.Ώχρα 

11η. 


χρουν 

12η. 




II. Οπίσθια όψη. 

Αυτή αποδίδεται με την ίδια απόχρωση προς εκείνη της κύριας παρά¬ 
στασης της πρόσθιας όψης. 

3. Κάθε συναλλαγματική, γραμμάτιο σε διαταγή και συναλλαγμα¬ 
τική ή γραμμάτιο σε διαταγή χωρίς εσωτερικό κείμενο, θα διατίθενται, 
ανάλογα με την κλάση, ως ακολούθως. 

α) Της πρώτης κλάσης των πενήντα (50) δραχμών προς δραχμές 
εξήντα (60), από τις οποίες δραχμές πενήντα (50) αντιπροσωπεύουν 
αξία τελών χαρτοσήμου και δραχμές δέκα (10) προσαύξηση 20% υπέρ 
ΟΓΑ κλπ. επί του χαρτοσήμου. 

β) Της δεύτερης κλάσης των εκατό δραχμών (100) προς δραχμές 
εκατό είκοσι (120), από τις οποίες δραχμές εκατό (100) αντιπροσωπεύ¬ 
ουν αξία τελών χαρτοσήμου και δραχμές είκοσι (20) προσαύξηση 20% 
υπέρ ΟΓΑ κλπ. επί του χαρτοσήμου. 

γ) Της τρίτης κλάσης των διακοσίων (200) δραχμών προς δραχμές 
διακόσιες σαράντα (240), από τις οποίες δραχμές διακόσιες (200) αντι¬ 
προσωπεύουν αξία τελών χαρτοσήμου και δραχμές σαράντα (40) προ¬ 
σαύξηση 20% υπέρ ΟΓΑ κλπ. επί του χαρτοσήμου. 

δ) Τη τέταρτης κλάσης των τετρακοσίων δραχμών (400) προς δραχ¬ 
μές τετρακόσιες ογδόντα (480), από τις οποίες δραχμές τετρακόσιες 
(400) αντιπροσωπεύουν αξία τελών χαρτοσήμου και δραχμές ογδόντα 
(80) προσαύξηση 20% υπέρ ΟΓΑ κλπ. επί του χαρτοσήμου. 

ε) Της πέμπτης κλάσης των εξακοσίων (600) δραχμών προς δραχ¬ 
μές επτακόσιες είκοσι (720), από τις οποίες δραχμές εξακόσιες (600) 
οιντιπροσωπεύουν αξία τελών χαρτοσήμου και δραχμές εκατόν είκοσι 
(120) προσαύξηση 20% υπέρ ΟΓΑ κλπ. επί του χαρτοσήμου. 

στ) Της έκτης κλάσης των οκ-ακοαίων (800) δραχμών προς δραχ¬ 
μές εννιακόσιες εξήντα (960), από ·ις οποίες δραχμές οκτακόσιες (800) 
αντιπροσωπεύουν αξία τελών χαρτοσήμου και δραχμές εκατόν εξήντα 
(160) προσαύξηση 20% υπέρ ΟΓΑ κλπ. επί του χαρτοσήμου. 

ζ) Της έβδομης κλάσης των χιλίων (1000) δραχμών προς δραχμές 
χίλιες διακόσιες (1200), από τις οποίες δραχμές χίλιες (1000), αντι¬ 
προσωπεύουν αξία τελών χαρτοσήμου και δραχμές διακόσιες (200 
προσαύξηση 20%, υπέρ ΟΫΑ κλπ. επί του χαρτοσήμου. 

η) Της ογδόης κλάσης των χιλίων διακοσίων (1200) δραχμών προς 
δραχμές χίλιες τετρακόσιες σαράντα (1440), από τις οποίες δραχμές 
χίλιες διακόσιες (1200) αντιπροσωπεύουν αξία τελών χαρτοσήμου και 
δραχμές διακόσιες σαράντα (240) προσαύξηση 20% υπέρ ΟΓΑ κλπ. 
επί του χαρτοσήμου, 

θ) Της ενάτης κλάσης των χιλίων τετρακοσίων (1400) δραχμών 
προς δραχμές χίλιες εξακόσιες ογδόντα (1680), από τις οποίες δραχμές 
χίλιες τετρακόσιες (1400) αντιπροσωπεύουν αξία τελών χαρτοσήμου 
και δραχμές διακόσιες ογδόντα (280) προσαύξηση 20*? υπέρ 0ΓΑ 
κλπ. επί του χαρτοσήμου. 


ι) Της δεκάτης κλάσης των χιλιών εξακοσίων (1600) δραχμών προς 
δραχμές χίλιες εννιακόσιες είκοσι (1920), από τις οποίες δραχμές χίλιες 
εξακόσιες (1600) αντιπροσωπεύουν αξία τελών χαρτοσήμου και δραχ¬ 
μές τριακόσιες είκοσι (320) προσαύξηση 20% υπέρ ΟΓΑ κλπ. επί του 
χαρτοσήμου. 

ια) Της ενδέκατης κλάσης των χιλίων οκτακόσιων (1800) δραχμών 
προς δραχμές δύο χιλιάδες εκατόν εξήντα (2160), από τις οποίες δραχ¬ 
μές χίλιες οκτακόσιες (1800) αντιπροσωπεύουν αξία τελών χαρτοσή¬ 
μου και δραχμές τριακόσιες εξήντα (360) προσαύξηση 20% υπέρ ΟΓΑ 
κλπ. επί του χαρτοσήμου. 

ιβ) Της δωδέκατης κλάσης των δύο χιλιάδων πεντακοσίων (2500) 
δραχμών προς δραχμές τρεις χιλιάδες (3000), από τις οποίες δραχμές 
δύο χιλιάδες πεντακόσιες (2500) αντιπροσωπεύουν αξία τελών χαρτο¬ 
σήμου και δραχμές πεντακόσιες (500) προσαύξηση 20% υπέρ ΟΓΑ 
κλπ. επί του χαρτοσήμου. 

4. Η διαχείρηση όλων των κλάσεων και κατηγοριών των ως άνω ει¬ 
δικών ενσήμων εντύπων συναλλαγματικών και γραμματίων σε διαταγή 
ανατίθεται στην «Υπηρεσία Διαχείρισης Εντύπων και Αξιών του Δημο¬ 
σίου (Υ.Δ.Ε.Α.Δ.), μέσω της οποίας θα εφοδιάζονται οι Δημόσιες Οικο¬ 
νομικές Υπηρεσίες (Δ.Ο.Υ.) για την περαιτέρω διάθεση. 

5. Τα έντυπα όλων των κλάσεων όλων των κατηγοριών των ως άνω 
ενσήμων εντύπων συναλλαγματικών και γραμματίων σε διαταγή θα 
διατίθενται (α) από τις Δημόσιες Οικονομικές Υπηρεσίες (Δ.Ο.Υ.) και 
(β) από τα πρόσωπα που είναι εφοδιασμένα με ειδική άδεια λιανικής 
πώλησης χαρτοσήμου. 

Τα πρόσωπα αυτά μπορούν να διαθέσουν επίσης και όλες ανεξαιρέ¬ 
τως τις κλάσεις των κυκλοφορούντων εκάστοτε κινητών επισημάτων, 
τροποποιούμενης, ως προς το σημείο αυτό, της απόφασής μας Ε. 
11150/1946 (ΦΕΚ 183Α). 

6. Τα πρόσωπα, που είναι εφοδιασμένα με ειδική άδεια λιανικής πώ¬ 
λησης χαρτοσήμου, θα πωλούν τις συναλλαγματικές, τα γραμμάτια σε 
διαταγή και τα κινητά επισήματα με την οριζόμενη από την απόφασή 
μας Ε. 11150/1946 προμήθεια 10%, η οποία θα καταβάλλεται απ’ 
ευθείας από τους αγοραστές. Η προμήθεια αυτή υπολογίζεται στην συ¬ 
νολική αξία των διατιθέμενων συναλλαγματικών γραμματίων σε δια¬ 
ταγή και κινητών επισημάτων, δηλαδή τόσο στην αξία του χαρτοσήμου, 
όσο και στην προσαύξηση του χαρτοσήμου με την υπέρ ΟΓΑ κλπ. ει¬ 
σφορά εκ ποσοστού 20%. 

7. Από την ημερομηνία θέσης σε κυκλοφορία των δώδεκα νέων ως 
άνω κλάσεων ειδικών ενσήμων εντύπων συναλλαγματικών και γραμ¬ 
ματίων σε διαταγή δηλαδή από 1η Μαρτίου 1993 αίρονται από την κυ¬ 
κλοφορία τα ειδικά ένσημα έντυπα συναλλαγματικών και γραμματίων 
σε διαταγή (δώδεκα κλάσεις), που είχαν τεθεί σε κυκλοφορία με τις απο¬ 
φάσεις μας Κ. 2232/126/1975 (ΦΕΚ 233 Β), και Σ. 3459/113/ 
1979 (ΦΕΚ 562 Β). Αυτοί που κατέχουν ένσημα έντυπα συναλλαγμα¬ 
τικών και γραμματίων σε διαταγή, που αίρονται από την κυκλοφορία, 
μπορούν να προσκομίσουν αυτά σε οποιαδήποτε Δημόσια Οικονομική 
Υπηρεσία (Δ.Ο.Υ.) εντός τρίμηνης ανατρεπτικής προθεσμίας από την 
θέση σε κυκλοφορία των νέων ενσήμων εντύπων συναλλαγματικών και 
γραμματίων σε διαταγή, και να τα ανταλλάξουν με ένσημα έντυπα συ¬ 
ναλλαγματικών και γραμματίων σε διαταγή ίσης αξίας με αυτά, που 
κυκλοφορούν σήμερα. 

Σε περίπτωση που τα προσκομιζόμενα προς ανταλλαγή ένσημα 
έντυπα συναλλαγματικών και γραμματίων σε διαταγή υπολείπονται σε 
αξία από τα νέα, που τέθηκαν σε κυκλοφορία, θα καταβάλλεται από 
τους ενδιαφερομένους και ανάλογο ποσό δραχμών, για τη συμπλήρωση 
της αξίας των ενσήμων εντύπων αυτών (νέων). 

Το ποσό 0,50 της δραχμής που αναγράφεται στα παλαιά έντυπα ως 
«αξία εντύπου», δεν θα λαμβάνεται υπόψη. 

Εάν παρέλθει άπρακτη η ως άνω τρίμηνη ανατρεπτική προθεσμία, η 
περί ανταλλαγής αξίωση παραγράφεται υπέρ του Δημοσίου. 

8. Οι Δημόσιες Οικονομικές Υπηρεσίες (Δ.Ο.Υ,), μέχρι τη λήξη της 
ως άνω τρίμηνης προθεσμίας, θα δέχονται τα παλαιά ένσημα έντυπα 
των συναλλαγματικών και γραμματίων σε διαταγή, που θα προσκομί¬ 
ζουν σε αυτές προς ανταλλαγή οι ενδιαφερόμενοι και μετά την πάροδο 
της τρίμηνης προθεσμίας μάξι με τα αδιάθετα σ’ αυτές θα τα αποστεί- 
λουν στην Υπηρεσία Διαχείρισης εντύπων και Αξιών του Δημοσίου 
(Υ.Δ.Ε.Α.Δ.) για ητν καταστροφή τους από την Υπηρεσία αυτή. 

9. Κάλυψη δαπάνης 

Από τις διατάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβέρνησης. 

Αθήνα, 7 Δεκεμβρίου 1992 

ο ΥΦΥΠΟΥΡΓΟΙ 

ΜΙΧΑΗΛ ΓΑΛΕΝΙΑΝΟΣ 
-♦- 

Αριθ. 2086730/16987/0025 (11) 

Παροχή της εγγύησης του Δημοσίου προς Εθνική Τράπεζα της Ελλά¬ 
δος Α.Ε., ως διαχειρίστρια για τη χορήγηση κοινοπρακτικού δανείου 

ποσού δρχ. 48.760.000.000. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Α.Ν. 747/1945 και 9/1967 και του Ν. 1266/ 
1982 άρθρο 8. 

2. Τις με αριθ. 1633/27.10.89 και 2138/20.10.92 Πράξεις του 
Διοικητή της Τράπεζας της Ελλάδος. 

3. Τις με αριθμό 215267/4.12.92 και 215533/9.12.92 επιστο¬ 
λές της Εθνικής Τράπεζας της Ελλάδος Α.Ε. προς το ΙΚΑ με τις οποίες 
γνωρίζει ότι προτίθεται να δανειοδοτήσει το εν λόγω ασφαλιστικό Τα¬ 
μείο. 

4. Την απόφαση του ΔίΣ. του ΙΚΑ της με αριθμό 31/26.11.92 συ¬ 
νεδρίασης με την οποία εγκρϊνεται η σύναψη του ανωτέρω δανείου. 

5. Το με αριθμό Φ 18/3169/4.19.92 έγγραφο του Υπουργείου 
Υγείας - Πρόνοιας και Κοινωνικών Ασφαλίσεων με το οποίο συμφωνεί 
για την προαναφερόμενη δανειοδότηση. 

6. Το με αριθμό Γ23/173/9.12.92 έγγραφο του ΙΚΑ με το οποίο 
ζητεί την εγγύηση του Ελληνικού Δημοσίου, για την ανωτέρω δανειοδό¬ 
τηση. 

7. Το με αριθμό 73540/ΔΕΚΟ 3282/27.11.92 έγγραφο του 
ΥΠουργείου Εθνικής Οικονομίας από το οποίο προκύπτει ότι το δάνειο 
των 48.760.000.000 δρχ. προς το ΙΚΑ περιλαμβάνεται στο συνολικό 
όριο δανεισμού για το 1992. 

8. Την με αριθ. Υ. 1847/1078399/1182/001/7.8.92 κοινή από¬ 
φαση Πρωθυπουργού και Υπουργού Οικονομικών για την ανάθεση αρ¬ 
μοδιοτήτων Υπουργού Οικονομικών στους Υφυπουργούς, αποφασί¬ 
ζουμε: 

Παρέχουμε την εγγύηση του Ελληνικού Δημοσίου στην Εθνική Τρά¬ 
πεζα της Ελλάδος Α.Ε. ως διαχειρίστρια για τη χορήγηση κοινοπρακτι- 
κού δανείου προς το Ίδρυμα Κοινωνικών Ασφαλίσεων (ΙΚΑ.) ποσού δρχ. 
σαράντα οκτώ δισεκ. επτακοσίων εξήντα εκατ. (48.760.000). 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α,Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στις με αριθ. 1633/27.10.89 και 2138/ 
20.10.1992 Πράξεις του Διοικητή της Τράπεζας της Ελλάδος και το 
σχέδιο σύμασης του Κοινοπρακτικού Δανείου καθώς και τις με αριθμό 
215533/9.12.92 και 215267/4.12.92 επιστολές της ΕΤΕ. 

Με την απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής, 
ενδιαμέσων τόκων ή τόκων υπερημερίας του δανείου αυτού να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφελής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στην οικεία ΔΟΥ στο λογ/ 
σμό Νο 555 σύμφωνα με τη διάταξη του Π.Δ/τος αριθ. 16/1989 
(ΦΕΚ 6/1989 τ. Α) και τις οδηγίες της εγκυκλίου μας αριθ. 98348/ 
2945/8.8.79. 

Η Εθνική Τράπεζα της Ελλάδος Α.Ε. παρακαλείται να μας στείλει 
αντίγραφο της σύμβασης που θα υπογράψει με το ΙΚΑ, πίνακα τοκοχρε¬ 
ωλυτικής εξόφλησής του εν λόγω δανείου και να μας ενημερώνει για την 
πορεία τη εξυπηρέτησης του δανείου. 

Το Ι.Κ.Α. παρακαλείται να φροντίζει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Ε/ρημερίδα της Κυβέρνησης. 

Αθήνα, 11 Δεκεμβρίου 1992 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 


Αριθ. 2085306/16762/0025 (12) 

Παροχή της εγγύησης του Δημοσίου προς την Τράπεζα Πίστεως για τη 
χορήγηση δανείου ποσού δρχ. 6.500.000.000 στο ΙΚΑ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Α.Ν. 747/1945 και9/1967 και του Ν. 1266/ 
1982 άρθρο 8. 

2. Την υπ’ αριθμό 1633/27.10.1989 Πράξη του Διοικητή της 
Τράπεζας της Ελλάδος «Χρηματοδότηση δημοσίων Επιχειρήσεων και 
οργανισμών (ΔΕΚΟ)». 

3. Την απόφαση 2.12.92 επιστολή της Τράπεζας Πίστεως, σχετικά 
με τους βασικούς όρους του δανείου. 

4. Την απόφαση του Δ.Σ. του ΙΚΑ με αριθμό 364 της συνεδρίασης 
της 26-11/92 με την οποία εγκρϊνεται η σύναψη του ανωτέρω δανείου. 

5. Το υπ’ αριθμό Φ. 18/3169/4.12.92 έγγραφο του Υπουργείου 
Υγείας, Πρόνοιας και Κοινωνικών Ασφαλίσεων, Γενική Γραμματεία 
Κοινωνικών Ασφαλίσεων, το οποίο εγκρίνει την προαναφερόμενη δα¬ 
νειοδότησή. 

6. Το υπ’ αριθμ. Γ23/168/3.12.92 έγγραφο του ΙΚΑ με το οποίο 
ζητάει την εγγύηση του Ελληνικού Δημοσίου, για την ανωτέρω δανειο¬ 
δότηση. 

7. Την πράξη του Διοικητή της Τράπεζας της Ελλάδος με αριθμό 
2138/92. 

8. Το υπ’ αριθμ. 73541/3246/26.11.92 έγγραφο του Υπουργείου 
Εθνικής Οικονομίας για το όριο δανεισμού του ΙΚΑ. 

9. Την κοινή απόφαση Υ-1847/1078399/1182/0001/7.8.92 
του Πρωθυπουργού και Υπουργού Οικονομικών «Περί ανάθεσης αρμο¬ 
διοτήτων Υπουργού Οικονομικών στους Υφυπουργούς», αποφασί¬ 
ζουμε: 

Παρέχουμε την εγγύηση του Ελληνικού Δημοσίου στην Τραπεζα Πί¬ 
στεως, για τη χορήγηση δανείου προς το Ίδρυμα Κοινωνικών Ασφαλί¬ 
σεων (ΙΚΑ) ποσού δρχ. έξι δισεκατομμυρίων πεντακοσίων εκατομμυ¬ 
ρίων (6.500.000.000) για την κάλυψη Ταμειακών αναγκών. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους που αναφέρονται στις πράξεις του Διοικητή της Τράπεζας 
της Ελλάδος με αριθμό 1633/27.10.89 και 2138/20.10.1992 και 
στο από 2.12.92 έγγραφο της Τράπεζας Πίστεως προς το ΙΚΑ. 

Με την απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής, 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφελής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στην αρμόδια Δημόσια Οι¬ 
κονομική Υπηρεσία, στο λογαριασμό Νο 555 σύμφωνα με τη διάταξη 
του Π.Δ/τος αριθμ. 16/1989 (ΦΕΚ 6/1989 τ.Α') και τις οδηγίες της 
εγκυκλίου μας αριθμ. 98348/2945/8.8.79. 

Η Τράπεζα Πίστεως παρακαλείται να μας στελει (αντίγραφο της 
σύμβασης που θα υπογράψει με το Ι.Κ.Α. και να μας ενημερώνει για 
την πορεία εξόφλησης του δανείου. 

Το Ι.Κ.Α. παρακαλείται να φροντίζει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 11 Δεκεμβρίου 1992 

ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-+- 

Αριθ. Ε.Κ. 265 (13) 

ΑΠΟΦΑΣΗ 

της 119ης/25.8.92 Συνεδρίασης 
της Επιτροπής Κεφαλαιαγοράς 

Κανόνες διαφήμισης και τρόποι υπολογισμού της αποδόσεως των Αμοι¬ 
βαίων Κεφαλαίων. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυλακίου, Αμοι¬ 
βαία Κεφάλαια, διατάξεις εκσυγχρονισμού και εξυγιάνσεως της Κεφα- 

λαιαγοράς και άλλες διατάξεις». 

2. Το άρθρο 27 του νόμου 2081/92 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 1712/1987 για τον 
εκσυγχρονισμό των επαγγελματικών οργανώσεων των εμπόρων, βιο- 
τεχνών και λοιπών επαγγελματιών και άλλες διατάξεις (Ε τ. Κ. Α' 
152/10.9.92)», αποφασίζει ομόφωνα: 

Ορίζει τους κανόνες διαφήμισης και υπολογισμού των αποδόσεων 
των Αμοιβαίων Κεφαλαίων (έχοντας ως στόχο την συγκρισιμότητα των 
διαφημίσεων καθώς και την ακριβέστερη και πληρέστερη ενημέρωση 
των επενδυτών) ως εξής: 

1) Η απόδοση που διαφημίζεται, θα αφορά το λιγότερο ετήσια πε¬ 
ρίοδο. Εξαίρεση επιτρέπεται για τα Αμοιβαία Κεφάλαια τα οποία στις 
31 Δεκεμβρίου δεν έχουν συμπληρώσει χρόνο λειτουργίας, και τα οποία 
θα μπορούν να διαφημίσουν την απόδοσή τους από την ημερομηνία λει¬ 
τουργίας τους μέχρι τις 31 Δεκεμβρίου. 

2) Η διαφημιζόμενη ετήσια απόδοση, θα αφορά περίοδο που θα υπο¬ 
λογίζεται από το τέλος ενός από τα τέσσερα τρίμηνα του έτους, μέχρι το 
τέλος του. αντίστοιχου τριμήνου του επόμενου έτους. Επίσης, όταν δια¬ 
φημίζεται απόδοση μεγαλύτερη του έτους, αυτή θα αφορά ακέραια πολ¬ 
λαπλάσια ενός έτους (απόδοση διετίας, τριετίας, κλπ.). 

3) Δεν θα διαφημίζεται απόδοση μικρότερη του έτους, που έχει με 
οποιονδήποτε τρόπο αναχθεί στο έτος. 

Εξαίρεση επιτρέπεται για τα Σταθερά Αμοιβαία Κεφάλαια τα οποία 
στις 31 Δεκεμβρίου δεν έχουν συμπληρώσει χρόνο λειτουργίας. Στην 
περίπτωση αυτή ο ελάχιστος χρόνος λειτουργίας ορίζεται το τρίμηνο. 

.4) Η απόδοση θα υπολογίζεται βάσει της καθαρής τιμής του μεριδίου 
του Αμοιβαίου Κεφαλαίου και μετά την αφαίρεση των προμηθειών. 

5) Σαν τρόποι υπολογισμού της απόδοσης, των Αμοιβαίων Κεφα¬ 
λαίων προτείνονται οι εξής: 


α) ΑΠΟΔΟΣΗ ΤΕΛΟΥΣ ΕΤΟΥΣ: Υπολογίζεται ως το πηλίκον της 
διαφοράς της τιμής του μεριδίου στις 31 Δεκεμβρίου από την τιμή μερι¬ 
δίου στις 31 Δέκεμβρίου του προηγούμενου έτους, δια της τιμής μερι¬ 
δίου στις 31 Δεκεμβρίου του προηγούμενου έτους. Από την τιμή στις 31 
Δεκεμβρίου του προηγούμενου έτους, θα αφαιρείται το μέρισμα εκείνου 
του έτους. 

β) ΑΠΟΔΟΣΗ ΕΝΔΙΑΜΕΣΗΣ ΕΤΗΣΙΑΣ ΠΕΡΙΟΔΟΥ: Υπολογίζε¬ 
ται με την ίδιο τρόπο, λαμβάνοντας όμως υπόψη και την επανεπένδυση 
μερίσματος με την τιμή μεριδίου κατά την ημερομηνία διανομής του με¬ 
ρίσματος. 

γ) ΑΠΟΔΟΣΗ ΣΕΙΡΑΣ ΕΤΩΝ: Για να υπολογισθεί η απόδοση δύο 
ετών, θα υπολογίζεται το κλάσμα μεριδίου στο οποίο αντιστοιχεί η επα¬ 
νεπένδυση του μερίσματος του πρώτου χρόνου, με την τιμή μεριδίου 
κατά την ημερομηνία διανομής του μερίσματος. 

Σαν μέση ετήσια απόδοση της διετίας, θα λαμβάνεται ο γεωμετρικός 
μέσος όρος, που είναι η τετραγωνική ρίζα της απόδοσης της διετίας, η ή 
η κυβική ρίζα της απόδοσης της τριετίας, κ.ο.κ. 

6) Όλες οι δημοσιεύσεις που αναφέρονται στην απόδοση Α/Κ θα 
αναγράφουν ότι οι προηγούμενες αποδόσεις δεν είναι ενδεικτικές των 
μελλοντικών αποδόσεων. 

7) Όλες οι δημοσιεύσεις που αναφέρονται στην απόδοση των Αμοι¬ 
βαίων Κεφαλαίων θα αναγράφουν χωριστά την μερισματική απόδοση 
και τον λόγο τιμής προς κέρδη (Ρ/Ε). 

Από τις διατάξεις αυτής της Απόδοσης δεν προκαλείται δαπάνη σε 
βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΝΤΖΗΛΑΙΟΣ 




